Dwight D. Eisenhower

Dwight David «Ike» Eisenhower (1890–1969) var en yrkesoffiser og politiker i USA for Det republikanske parti. Han var landets 34. president fra 1953 til 1961. Mot slutten av andre verdenskrig var han øverstkommanderende for de allierte styrkene i Vest-Europa.

 Liv og virke
 Bakgrunn 
Dwight D. Eisenhower var sønn av en møller. Han var født i Pennsylvania, men vokste opp i Abilene i Kansas. Han kom fra en stor familie med overveiende Pennsylvania Dutch herkomst.Young, N. B. (2004). Dwight David Eisenhower 1953–1961. The American Presidents: Critical Essays, Routledge. Foreldrene var sterkt troende, og hans mor ble medlem av Jehovas Vitner.Bergman, J (1999); Steeped in Religion: President Eisenhower and the Influence of Jehovah’s Witnesses. Kansas History, 21(3):148-167. Eisenhower selv tilhørte ingen organisert kirke før i 1952.

 Karriere
Han gjorde karriere som offiser i hæren, hvor han ble general i 1942. Han ble i 1941 beordret til den amerikanske militære planleggingsavdelingen og innledet planlegging av alliert landgang i Europa. I 1944 var han øverstkommanderende (SACEUR, Supreme Allied Commander Europe) for de alliertes krigføring på vestfronten, og hadde blant annet ansvaret for invasjonen i Normandie. Før krigens slutt ble han utnevnt til femstjerners general, en grad som motsvarer graden feltmarskalk i andre land.

President
Han vant presidentvalget i 1952 over demokraten Adlai Stevenson, og ble gjenvalgt i 1956.

Eisenhowers IQ har blitt anslått til å være litt over 130, som er nær gjennomsnittet for 42 presidenter. Personlighetstrekket åpenhet for erfaring (en del av femfaktormodellen) ble anslått på en skala fra 0 til 100, og Eisenhower oppnådde der 29 som er nær gjennomsnittet for 42 amerikanske presidenter.

Eisenhowers presidentperiode er kjent for en sterk økonomisk vekst enestående i amerikansk historie, samt en sterk militær opprustning. En del av styrkingen av landets forsvar var byggingen av det amerikanske motorveisystemet som ved siden av å bedre det innenlandske transportsystemet i fredstid, skulle effektivisere militær transport i krigstid. Autobahn-systemet i Tyskland var Eisenhowers inspirasjonskilde for denne satsingen i USA. I denne perioden ble mye militært utstyr gitt vekk mer eller mindre gratis til andre NATO-land, blant dem Norge, som fikk 200 jagerfly uten å betale en krone.

President Dwight D. Eisenhower var den første som tok i bruk TV-reklame, i valgkampene i 1952 og 1956. I 1952 var det om å gjøre å spille på Eisenhowers fortid som krigshelt. Reklamene fra 1956 viste vanlige velgere som stilte Eisenhower politiske spørsmål, og han svarte kort og direkte i et enkelt språk.

 Referanser 

 Eksterne lenker 




 1961 – Eisenhower – Avskjedstale (tekst fra wikisource)

Kategori:USAs presidenter
Kategori:Generaler fra USA
Kategori:Order of Merit
Kategori:Personer fra USA av tysk opphav
Kategori:Personer tilknyttet Columbia University
Kategori:Personer fra USA under andre verdenskrig
Kategori:Personer fra Koreakrigen
Kategori:Personer fra den kalde krigen
Kategori:Personer fra Denison i Texas
Kategori:Personer fra Dickinson County i Kansas
Kategori:Medlemmer av World Golf Hall of Fame
Kategori:Alumni fra US Army War College